Lisea

Ny lisea dia karazana sekoly voafaritra ao anatin' ny rafi-panabeazana any amin' ny firenena maro, indrindra any Eorôpa. Miovaova arakaraka ny firenena ny famaritana; matetika dia karazana sekoly ambaratonga faharoa ny lisea. Ny siansa fototra sy ny fampidirana amin' ny asa sasany dia ampianarina ao amin' ny ankapobeny.

 Tantara 
vignette|432x432px|Apôlôna Likeiôsy (sarivongan' ny andriamaitra Apôlôna)
Ny teny hoe lisea dia fanagasiana ny teny frantsay hoe lycée, izay avy amin' ny teny latina hoe lyceum, izay avy amin' ny teny grika fahiny hoe Λύκειον / lykeion, izay anaran' ny zimnazy iray tany Atena, tamin' ny vanim-potoana klasika izay natokana ho an' i Apôlôna Likeiôsy (grika: Ἀπόλλων Λύκειος / Apollōn Lukeios, izay midika hoe "Apôlôna lopa"). Ity lisea tany am-boalohany ity dia toerana nisy ny sekoly peripatetikan' i Aristôty.

Ny anaran' ny sekoly môderina any amin' ny firenena sasany dia avy amin' ny anarana latina fa ny anarana grika kosa dia omena ho an' ny sekoly tranainy: ohatra, ny fiteny neerlandey dia manana ny teny hoe lykeion (tranainy) sy lyceum (môderina), izay samy nadika hoe lyceum amin' ny teny anglisy (marihina fa amin' ny teny latina klasika ny C ao amin' ny teny hoe lyceum dia tononina foana hoe K).

Ny teny hoe lycée dia nampiasain' i Napoléon tamin' ny taona 1802 mba hiantsoana ny sekoly ambaratonga faharoa. Avy any Frantsa ilay anarana dia niely tany amin' ny firenena maro niharan' ny kolontsaina frantsay.
 Jereo koa 

 Fanabeazana
 Fampianarana
 Sekoly
 Kôlejy
 Oniversite